Ontvoerde Nigeriese Priester Vrygelaat Ná Aanval Op Kerk - Joy! Digital
Ontvoerde Nigeriese Priester Vrygelaat Ná Aanval Op Kerk
In Nigerië is eerw. Joe Keke (75) na twee weke in aanhouding vrygelaat, berig Kerk in Nood. Die ander priester is tydens die aanval op die gemeente doodgeskiet en is verlede week begrawe.
Volgens eerw. Chris Omotosho van die Sokoto-bidsom ontvang eerw. Keke mediese behandeling. Die priester is op 20 Mei tydens 'n aanval op die St. Vincent Ferrer-gemeente deur gewapende mans ontvoer. Sy medepriester, vader Bello (33), is in die aanval dood. Sy liggaam is die volgende dag in 'n veld agter die kategese-opleidingsentrum gevind. he
"Ons is hier om te bid vir die oortreders, wat hierdie gruwelike misdade gepleeg het, se berou en bekering," het aartsbiskop Matthew Ndagoso van Kaduna in sy preek tydens die begrafnisplegtigheid gesê. "Bid dat God die slagoffers van hierdie misdade asook hulle geliefdes die genade sal gee om te vergewe sodat hulle nie twee keer slagoffers word nie." he
Die aartsbiskop het ook 'n beroep op gemeentelede gedoen om die skuldiges te vergewe. "Hoe pynlik dit ook al is, as ons nie vir ewig slagoffers wil wees nie, moet ons die regte ding doen en dit is om diegene te vergewe wat dit aan ons gedoen het – selfs al ken ons hulle nie," het hy gesê . "Diegene wat vergifnis beoefen, word ware dissipels van ons Here. Hy het nie net gebid dat sy martelaars vergewe word nie, maar het ook verskonings vir hulle gemaak. Hy het gebid: 'Vader, vergewe hulle, want hulle weet nie wat hulle doen nie,'" het aartsbiskop Ndagoso gesê. "Ook die moordenaar van vader Alfons weet nie wat hulle doen nie."